cyanic-selkie/wikianc huggingface dataset:
ভিয়া আউগুস্তা
আন্দালুসিয়া
thumb|250px|পুয়েন্তে রোমানো দে ভাদোইয়ানো, লিনারেস, খায়েন।|left তৃতীয় পর্যায়ে এই দুই সহস্রাধিক বছর পুরনো রোমান রাজপথটি দক্ষিণ স্পেনে গুয়াদালকিবির নদী বরাবর আন্দালুসিয়া স্বায়ত্তশাসিত অঞ্চলের অন্তর্ভুক্ত খায়েন, কর্দোবা ও সেভিয়া প্রদেশের মধ্য দিয়ে গিয়ে কাদিথ প্রদেশে প্রাচীন সমুদ্রবন্দর গাদেস (বর্তমান কাদিথ) পর্যন্ত বিস্তৃত রয়েছে। এই পর্যায়ে এই রোমান রাজপথ যেসব স্থানের মধ্য দিয়ে গিয়েছে বা ছুঁয়ে গেছে, সেগুলি হল -
রাজপথের এই অংশেও বহু উল্লেখযোগ্য ঐতিহাসিক স্মারক ও স্থাপত্য চোখে পড়ে। যেমন - পুয়েন্তে দে ভাদোইয়ানো। এটি খায়েন প্রদেশের একটি প্রাচীন প্রস্তর নির্মিত পায়ে চলা সেতু। হাইওয়ে এ-৩১২'র নিকটে অবস্থিত খ্রিস্টপূর্ব তৃতীয় শতাব্দীতে রোমানদের নির্মিত এই সেতুটি ১০ মিটার লম্বা ও এর অর্ধবৃত্তাকার খিলানটির উচ্চতা (ব্যাসার্ধ) প্রায় ৩.৫ মিটার। গুয়ারিথাস নদীর উপর স্থাপিত এই ঐতিহাসিক সেতুটি বর্তমানে ৬ একর জায়গাবিশিষ্ট একটি জাতীয় প্রাকৃতিক উদ্যান - এল পিয়েলাগোর (el Piélago) মধ্যে অবস্থিত। ভিলচেস পৌর অঞ্চল থেকে লিনারেস শহরের দিকে যেতে পথিমধ্যে এই সেতুটি দেখতে পাওয়া যায়।  বর্তমানে এটি স্পেনে ঐতিহাসিক স্থাপত্য (Monumento histórico) হিসেবে  স্বীকৃতি লাভ করেছে। এছাড়াও এই অঞ্চলে ভিয়া আউগুস্তার প্রাচীন পথের উপর যেসব উল্লেখযোগ্য প্রাচীন নির্মাণ বা তার ধ্বংসাবশেষের উপর পরবর্তীকালে নির্মিত স্থাপত্য চোখে পড়ে তার মধ্যে উল্লেখযোগ্য হল - পুয়েন্তে রোমানো দে কর্দোবা, পুয়েন্তে দে আন্দুখার (এই সেতুটির আটটি খিলানে এখনও রোমান যুগের স্থাপত্য সংরক্ষিত রয়েছে), প্রভৃতি।
সেভিয়া ও কারমোনা শহরের মধ্যবর্তী এক স্থানে ভিয়া আউগুস্তার রোমান যুগের পুরনো চেহারা সুন্দরভাবে সংরক্ষিত রয়েছে। এছাড়াও কারমোনা শহরপ্রাকারের সেভিয়া ফটক ও রোমান নেক্রোপোলিস (Necrópolis Romana de Carmona) ভিয়া আউগুস্তা সংলগ্ন অঞ্চলে রোমান যুগের বা তারও আগের কার্থেজীয় স্থাপত্যের উল্লেখযোগ্য উদাহরণ।
ইতিহাস
thumb|150px|এল মুসেও আরকেওলোখিকা দে লোরকা (মুরথিয়া) সংগ্রহশালায় রক্ষিত রোমান যুগের মাইলফলক। এতে খোদিত তথ্য থেকে আমরা ভিয়া আউগুস্তার নির্মাতা হিসেবে সম্রাট আউগুস্তুসের নাম জানতে পারি। ভিয়া আউগুস্তা প্রাথমিকভাবে তৈরি হয়েছিল একটি ভিয়া মিলিতারিস বা সামরিক রাস্তা হিসেবে। সেই কারণেই এর নির্মাণে রোমান লিজিয়নের সৈন্যদের ব্যাপকভাবে ব্যবহার করা হয়। কর্দোবার কাছে একটি ভাঙা মাইলস্টোন পাওয়া গেছে; তার উপরে খোদিত লেখা থেকেও জানা যায় ৯০ খ্রিষ্টাব্দে এই রাস্তা যখন সারাই করে পুনরায় ব্যবহারযোগ্য করে তোলা হয়, তখনও এর প্রাথমিক পরিচয় ছিল 'সামরিক রাস্তা' হিসেবেই। কিন্তু সাধারণ যোগাযোগের উদ্দেশ্যেও এই রাস্তা ব্যবহৃত হত। বস্তুত রোম থেকে অতলান্ত মহাসাগর পর্যন্ত যোগাযোগের উদ্দেশ্যে রাস্তার যে নেটওয়ার্ক তৈরি হয়েছিল, তার মূল মেরুদণ্ডই ছিল এই রাস্তাটি। ভালেন্তিয়া (ভ্যালেন্সিয়া), সাগুন্তুম (সাগুন্তো), লুসেনতুম (আলিকান্তে), সেতাবিস (হাতিবা), ইলিসি (এলচে), প্রভৃতি শহরগুলি এই রাজপথকে কেন্দ্র করেই গড়ে উঠেছিল।
নির্মাণ ইতিহাস
ভিয়া আউগুস্তার প্রথম পরিকল্পনা সম্রাট অগাস্টাসের আমলে রোমের বিভিন্ন প্রদেশগুলির যে পুনর্গঠন ও প্রশাসনিক সংস্কার হয়, তার সাথে যুক্ত। প্রশাসনিক প্রয়োজনেই এইসময় রোমের অধীন বিভিন্ন প্রদেশগুলির সাথে রোমের যোগাযোগ ব্যবস্থার উন্নতি ঘটাতে অনেক জায়গাতেই নতুন নতুন রাস্তা তৈরি করা হয়। যেমন, খ্রিস্টপূর্ব ২০ - ১৯ অব্দে তৎকালীন গলে (বর্তমান ফ্রান্সে) তৈরি হয় ভিয়া আগ্রিপা। প্রখ্যাত ভৌগোলিক স্ট্রাবোর লেখাতেও এর উল্লেখ পাওয়া যায়। খ্রিস্টপূর্ব ১৬ - ১৩ অব্দে সম্রাট অগাস্টাস যখন ইবেরীয় উপদ্বীপে আসেন, তিনি নিজের চোখেই সেখানে রাস্তার প্রয়োজনিয়তা দেখতে পান। এরপরেই তিনি সেখানে একটি রাস্তা নির্মাণের নির্দেশ জারি করেন। স্পেনের মুরথিয়া প্রদেশের লোরকা শহরের কাছে পাওয়া একাধিক ফলকে খোদিত তথ্য থেকে আমরা এ' সম্পর্কে জানতে পারি।   সমগ্র হিসপানিয়া এইসময় রোমের অধীনে এসে যাওয়ায় তার পক্ষে এইধরনের একটি বড় রাস্তার প্রকল্পে হাত দেওয়া সম্ভব হয়। রাস্তাটি সমগ্র হিসপানিয়া জুড়ে একটি বৃহৎ রাস্তার নেটওয়ার্কের অঙ্গ হিসেবেই তৈরি হয়। বিভিন্ন স্থানীয় রাস্তাকে যুক্ত করে এই সুবৃহৎ রাস্তার নেটওয়ার্কটির মোট দৈর্ঘ্য দাঁড়ায় প্রায় ২১০০০ কিলোমিটার বা ১৩০০০ মাইল। খ্রিস্টপূর্ব ৮ - ২ অব্দের মধ্যে ভিয়া আউগুস্তার মূল রাস্তাটি তৈরি হয়।
বেবুন
right|thumb|মায়ের সাথে বেবুন, তানজানিয়ার জাতীয় উদ্যান হতে তোলা ছবি বেবুন বানর জাতীয় একটি স্তন্যপায়ী প্রাণী।
ম্যাক্স মুলার
ম্যাক্স মুলার বা ফ্রিডরিখ মাক্স মুলার (Friedrich Max Müller; জন্ম: ৬ই ডিসেম্বর, ১৮২৩ - মৃত্যু: ২৮শে অক্টোবর, ১৯০০) ছিলেন বিখ্যাত ভারতবিশারদ, দার্শনিক, ধর্মতত্ত্ববিদ, সমাজতত্ত্ববিদ, অধ্যাপক, সংস্কৃত ভাষায় সুপ্রসিদ্ধ জার্মান পণ্ডিত ও অনুবাদক। রুশ দার্শনিক আফ্রিকান আলেকসান্দ্রোভিচ স্পিরের ডেংকেন উন্ট ভির্কলিশকাইট ("চিন্তা ও বাস্তবতা") শিরোনামের লেখা তাকে প্রবলভাবে প্রভাবিত করেছিল।
শৈশবকাল
মুলার ৬ই ডিসেম্বর, ১৮২৩ সালে তৎকালীন প্রুশিয়া সাম্রাজ্যের অন্তর্ভুক্ত আন্‌হাল্ট রাজ্যের রাজধানী ডেসাউ শহরে (বর্তমানঃ মর্জন গণতান্ত্রিক প্রজাতন্ত্র) জন্মগ্রহণ করেন। তার পিতা উইলহেম মুলার ছিলেন একজন বিশিষ্ট রোমান্টিক কবি ও গ্রন্থাগারিক। উইলহেম মুলারের কবিতাগুলোকে অস্ট্রিয়ান সুরকার 'ফ্র্যাঞ্জ স্কুবার্ট' 'ডাই স্কুন মুলারিন' এবং 'উইন্টাররিজ' নামের দু'টি গানে সুরারোপ করেন। তার মা এডেদলহেইড মুলার ছিলেন অ্যানহাল্ট-ডেসাউ শহরের মুখ্যমন্ত্রীর জ্যেষ্ঠা কন্যা। ফেলিক্স মেন্ডেলসন এবং কার্ল মারিয়া ভন ওয়েবার-কে ধর্ম পিতা-মাতা হিসেবে সম্বোধন করতেন ম্যাক্স মুলার। মাত্র চার বছর বয়ঃক্রমকালে পিতার মৃত্যুর পর আর্থিক কৃচ্ছ্রতার মধ্য দিয়ে শৈশবকাল অতিক্রম করতে হয়েছিল তাকে।
শিক্ষাজীবন
শৈশবে ম্যাক্স মুলার সঙ্গীতশাস্ত্রে বিশেষ মেধার পরিচয় দিলেও জনৈক শুভানুধ্যায়ীর পরামর্শে জীবিকা নির্বাচনের ক্ষেত্রে সঙ্গীতসাধনা পরিত্যাগ করেন। ১৮৩৬ সালে স্থানীয় বিদ্যালয়ের পড়াশোনা সমাপন করেন। ১৮৪১ সালে লিপজিগ নগরে প্রবেশিকা পরীক্ষায় উত্তীর্ণ হন। এরপর লিপজিগ বিশ্ববিদ্যালয়ে ভর্তি হন বিভিন্ন প্রাচীন ইউরোপীয় ভাষা শিক্ষার উদ্দেশ্যে। গ্রীক, ল্যাটিন, আরবী, ফার্সি ইত্যাদি ভাষার সঙ্গে সদ্যস্থাপিত সংস্কৃত ভাষার পাঠ্যক্রমও অধ্যয়ন করেন। ১৮৪৩ সালে বারুখ স্পিনোজা'র দর্শন-চিন্তার উপর লিখিত অভিসন্দর্ভের জন্য 'লিপজিগ বিশ্ববিদ্যালয়' থেকে পি.এইচ-ডি বা 'ডক্টর অব ফিলোসোফি' উপাধিপ্রাপ্ত হন।
সংস্কৃত শিক্ষালাভ
অনতিকাল পরে ১৮৪৪ সালে ম্যাক্স মুলার তার প্রথম গ্রন্থ প্রকাশ করেন। তা ছিল বিষ্ণু শর্মা'র সংস্কৃত ভাষায় রচিত ভারতীয় উপকথার সংগ্রহশালা ও হিন্দু ধর্মগ্রন্থ বেদের শেষাংশ হিতোপদেশ গ্রন্থের জার্মান ভাষার অনুবাদ। ঐ বছরই তিনি বার্লিন নগরে চলে আসেন আরো ভালোভাবে সংস্কৃত শিক্ষালাভের জন্য। সেখানে তিনি ইন্দো-ইউরোপীয় ভাষাবিশারদ অধ্যাপক ফ্রাঞ্জ বোপ্‌ ও দার্শনিক ফ্রেডরিখ শিলিংয়ের কাছে যথাক্রমে সংস্কৃত এবং দর্শন অধ্যয়ন করেন। তিনি সিলিংয়ের জন্য উপনিষদ অনুবাদ করতে শুরু করেন। সিলিং ভাষার ইতিহাসের সাথে ধর্মের ইতিহাসের সম্পর্ক বিষয়ে মুলারকে যথোপযুক্ত শিক্ষা দেন। এক বছর পর প্যারিস নগরে এসে প্রখ্যাত ভাষাতাত্ত্বিক ইউগেনি বার্নোফের তত্ত্বাবধানে সংস্কৃত ভাষা শিক্ষালাভ করতে থাকেন। বার্নোফ ইংল্যান্ডে প্রাপ্ত পান্ডুলিপি ব্যবহারের মাধ্যমে তাকে সংস্কৃত ভাষায় পূর্ণাঙ্গ ঋগ্বেদ প্রকাশের জন্য ব্যাপকভাবে উৎসাহিত ও অনুপ্রাণিত করেছিলেন। তার সারাজীবন যে বিষয়ের পঠন-পাঠন ও বিশ্লেষণে অতিবাহিত হবে সেই ঋগ্বেদ চর্চার দিকে তাকে বার্নোফই পরিচালিত করেছিলেন।
হিন্দু ধর্ম
প্রাচীনতম ধর্ম হিসেবে হিন্দু ধর্ম বা সনাতন ধর্মে বিশ্বাসী ব্যক্তিদের দেব-দেবীর উপর বিশ্বাসের পাশাপাশি খাঁটি একেশ্বরবাদী ধ্যান-ধারণাও বিদ্যমান রয়েছে। ধর্মীয় ও সাংস্কৃতিকভাবে যেহেতু বেশীরভাগ হিন্দু জনগোষ্ঠীই দেবতাদের পূজা করে থাকেন তাই বাহ্যিক দৃষ্টিকোণে অন্যান্য ভিন্ন ধর্মাবলম্বীদের অনেকেরই ধারণা যে হিন্দু ধর্ম হয়তোবা এটি বহু ঈশ্বরবাদী ধর্ম। এ প্রসঙ্গে ম্যাক্স মুলার একটি গুরুত্বপূর্ণ মন্তব্য করেছেন। তিনি বলেছেন, আসলে বেদের যে দেবতাতত্ত্ব তাকে বহু ঈশ্বরবাদ হিসেবে আখ্যায়িত না করে বরং এক পরম সত্ত্বায় বহু দেবতার মিলনস্থল বলাই উত্তম।
ঋগ্বেদ চর্চা
লন্ডনের ইস্ট ইন্ডিয়া অফিস লাইব্রেরিতে প্রাচীন সংস্কৃত সংগ্রহ অনুধাবনের উদ্দেশ্যে প্যারিস থেকে বিলেত চলে আসেন তিনি ১৮৪৬ সালের জুন মাসে। সৃষ্টিশীল লেখনী হিসেবে তার 'জার্মান লাভ' উপন্যাসটি ঐসময়ে ব্যাপক জনপ্রিয়তা অর্জন করে। ইস্ট ইন্ডিয়া কোম্পানির সাথে তার ঘনিষ্ঠ সম্পর্ক এবং অক্সফোর্ড বিশ্ববিদ্যালয়ে সংস্কৃতিবিদ হিসেবে তিনি ব্রিটেনে কর্মজীবন গড়ে তোলেন। এরফলে তিনি ব্রিটিশশাসিত ভারতের শিল্প-সংস্কৃতি সম্পর্কে অন্যতম বুদ্ধিজীবী ও ভাষ্যকার হিসেবে নিজেকে তুলে ধরতে সক্ষম হন। এ নেতৃত্বগুণের ফলেই তিনি ব্রিটিশ এবং ভারতের বুদ্ধিজীবী সম্প্রদায় বিশেষ করে ব্রাহ্মসমাজের সাথে সম্পর্ক রক্ষা করেছিলেন। এখানে থাকার সময়েই প্রখ্যাত সংস্কৃতজ্ঞ পণ্ডিত হোরেস হেম্যান উইলসন প্রমুখের চেষ্টায় ইস্ট ইন্ডিয়া কোম্পানি কর্তৃপক্ষ ম্যাক্স মুলার সম্পাদিত ঋগ্বেদ প্রকাশের যাবতীয় ব্যয়ভার গ্রহণ করতে রাজি হয়। এবং সায়নাচার্যের ভাষ্য সহযোগে ঋগ্বেদের একখানি সংস্করণ প্রকাশিত হয়। গ্রন্থটি মুদ্রণের ব্যবস্থা অক্সফোর্ড বিশ্ববিদ্যালয় মুদ্রণালয়ে হবার ফলে তিনি ১৮৪৮ সালের মে মাসে লন্ডন থেকে অক্সফোর্ডে চলে আসেন। অতঃপর আমৃত্যু অক্সফোর্ড নগরেই বসবাস করতে থাকেন।
বৈদিক ভাষা হিসেবে সংস্কৃতকে ইন্দো-ইউরোপীয় ভাষা-পরিবারের মধ্যে অন্যতম প্রাচীন ভাষা হিসেবে মনে করা হয়। তারপরও মুলার নিজেকে মনেপ্রাণে এ ভাষা শিক্ষায় সমর্পণ করেছেন নতঃশিরে। এবং ঐ সময়েই তিনি নিজেকে সংস্কৃত ভাষায় অন্যতম প্রধান বিদ্যানুরাগী হিসেবে গড়ে তুলতে সক্ষম হয়েছিলেন। এরফলেই মুলার প্রাচীনকালের হস্ত লিখিত হরফের বৈদিক সাহিত্য হিসেবে ঋগ্বেদের নিগূঢ় রহস্য উন্মোচনে সফল হয়েছিলেন।
রামকৃষ্ণ পরমহংসদেব
মুলার ঊনবিংশ শতকের প্রখ্যাত ভারতীয় বাঙালী যোগসাধক, দার্শনিক এবং ধর্মগুরু রামকৃষ্ণ পরমহংসদেবের চিন্তাধারা বিশেষ করে 'বেদান্ত দর্শনের' প্রতি ব্যাপকভাবে আকৃষ্ট ও উদ্বুদ্ধ হন। তিনি তার প্রচারিত ধর্মীয় চিন্তাধারা ও ভাবধারায় পরিবাহিত হয়ে তাকে ঘিরে অনেকগুলো মূল্যবান প্রবন্ধ রচনা করেন এবং বই লিখেন।
প্রতাপচন্দ্র মজুমদার প্রথম ইংরেজিতে শ্রীরামকৃষ্ণের জীবনী রচনা করেন ১৮৭৯ সালে। থেইস্টিক কোয়ার্টারলি রিভিউ পত্রিকায় প্রকাশিত দ্য হিন্দু সেইন্ট নামের রচনাটি তার নজর কাড়ে। এর ফলেই তিনি শ্রীরামকৃষ্ণ পরমহংসদেবের প্রতি বিশেষভাবে আকৃষ্ট হন। ফলশ্রুতিতে মানবতাবাদে শ্রীরামকৃষ্ণ পরমহংসদেবের অবদানের কথা স্বীকার করে নিয়েছেন মহাত্মা গান্ধী, জওহরলাল নেহেরু, রবীন্দ্রনাথ ঠাকুর, শ্রী অরবিন্দ, লিও তলস্তয় প্রমুখ চিন্তাবিদদের পাশাপাশি তিনিও। পরবর্তীকালে ১৮৯৮ সালে মুলার রামকৃষ্ণ পরমহংসদেবের উপর জীবনী গ্রন্থ প্রকাশ করেছিলেন।
স্বামী বিবেকানন্দ
স্বামী বিবেকানন্দের সাথে কিছু যোগাযোগ ছিল ম্যাক্স মুলারের। ১৮৯৬ সালের মে মাসে রামকৃষ্ণ পরমহংসদেবের প্রধান শিষ্য এবং রামকৃষ্ণ মিশনের প্রতিষ্ঠাতা স্বামী বিবেকানন্দ দ্বিতীয়বার ইংল্যান্ড ভ্রমণের সময় পিমলিকোতে এক গৃহে অবস্থান করেন। সেখানে মুলার তার সাথে সাক্ষাৎ করেছিলেন।
অক্সফোর্ড বিশ্ববিদ্যালয়
১৮৫০ সালে অক্সফোর্ড বিশ্ববিদ্যালয়ে আধুনিক ইউরোপীয় ভাষা বিভাগে সহকারী অধ্যাপক এবং ১৮৫৪ সালে প্রধান অধ্যাপক পদে অধিষ্ঠিত হন তিনি। ১৮৫৯ সালে তার 'প্রাচীন সংস্কৃত সাহিত্যের ইতিহাস' গ্রন্থটি প্রকাশিত হয়। উক্ত গ্রন্থের নির্ঘণ্ট প্রস্তুত করে দেন বয়ঃকনিষ্ঠ বন্ধু ও প্রাচ্যবিদ যোহান জর্জ বুল। ১৮৬০ সালে সংস্কৃত বিভাগের চেয়ারম্যানের কার্যকালের মেয়াদ শেষ হয়। পরবর্তীতে তিনি ১৮৬৮ সালে এ বিশ্ববিদ্যালয়ে স্বীয় বিভাগ পরিবর্তন করে তুলনামূলক ধর্মতত্ত্ব বিভাগে অক্সফোর্ডের ইতিহাসে প্রথম অধ্যাপকরূপে অল সোলস্‌ কলেজে যোগদান করে ১৮৭৫ সাল পর্যন্ত অধ্যাপনা করেন।
এছাড়াও, অক্সফোর্ড বিশ্ববিদ্যালয়ের নিয়ন্ত্রণাধীন ক্রাইস্ট চার্চ কলেজের সদস্য হয়েছিলেন ১৮৫১ সালে। সেখানে তিনি তুলনামূলক ভাষাতত্ত্ব বিষয়ে জ্ঞানগর্ভ বক্তৃতা প্রদান করেন।
কীর্তিগাঁথা
১৮৬১ সাল থেকে ১৮৬৩ সাল পর্যন্ত লন্ডনের র‌য়্যাল ইন্সটিটিউশনে ভাষাবিজ্ঞান ও তুলনামূলক ভাষাতত্ত্ব চর্চার ভিত্তি স্থাপন করে গেছেন মুলার। অনুরূপভাবে তিনি তুলনামূলক ধর্মতত্ত্ব ও তুলনামূলক পুরাণ আলোচনারও পথিকৃৎ হিসেবে গণ্য হয়ে আছেন। ঋগ্বেদের সম্পাদনা ও ভাষ্য রচনা করে তিনি তার জীবনের অক্ষয় কীর্তি হিসেবে রেখে গেছেন। বৈদিক সাহিত্য বিষয়ে তিনি তার জীবদ্দশায় সর্বশ্রেষ্ঠ বিশেষজ্ঞ হিসেবে সমগ্র পৃথিবীতে সমাদৃত হয়ে আছেন।
ম্যাক্স মুলারের সংস্কৃত ভাষা শিক্ষাগ্রহণকাল এমন সময়ে হয়েছিল যখন বিদ্যানুরাগীরা অন্যান্য ভাষা উন্নয়নের মাধ্যমে নিজ দেশের সাথে পারস্পরিক সাংস্কৃতিক ভাব বিনিময়ে সম্পর্কের উন্নয়ন ঘটাতে তৎপর ছিলেন।
প্রাচ্যভাষা ও সাহিত্যে তার গভীর পাণ্ডিত্য বিরাজমান ছিল। ভারতবর্ষের প্রতি তার যে সুগভীর টান বা অনুরাগ ছিল, তা তার কথায় ও রচিত গ্রন্থসমূহে বহুভাবে প্রমাণ করে গেছেন। তিনি ধর্ম এবং ভাষার সমালোচনা বৈজ্ঞানিকভাবে ব্যাখ্যা করতে সক্ষম হয়েছেন।
তবে, ভারতপ্রেমিক এ ক্ষণজন্মা মনীষী তার সুগভীর ভারতপ্রেমের অপরাধে কখনো ভারতবর্ষে পদার্পণ করতে পারেননি। ভারতবর্ষে তৎকালীন ব্রিটিশ সরকার কর্তৃক অনুসৃত শাসনপদ্ধতির কড়া সমালোচনা করার ফলেই মূলত আমৃত্যু তাকে এ শাস্তি ভোগ করতে হয়েছিল।
রচনাসমগ্র
ম্যাক্স মুলার সম্পাদিত ঋগ্বেদের প্রথম খণ্ড প্রকাশিত হয় ১৮৪৯ সালে। এর সর্বশেষ ষষ্ঠ খণ্ড প্রকাশিত হয় ১৮৭৩ সালে। ১৮৭৫ সালে 'সেক্রেড বুক অব দি ইস্ট' নামে প্রাচ্যদেশীয় ধর্মপুস্তকের ইংরেজিতে অনূদিত গ্রন্থমালা সম্পাদনা ও প্রকাশের মহাপরিকল্পনা গ্রহণ করেন। সর্বমোট ৫১-খণ্ডে সমাপ্ত এ গ্রন্থমালার ৪৮-খণ্ড জীবৎকালেই প্রকাশ করে যেতে পেরেছিলেন তিনি। এবং তারই অনুরোধে সুযোগ্য শিষ্য মরিটস্‌ হিবন্টারনিটস্‌ এ গ্রন্থমালায় প্রকাশিত যাবতীয় গ্রন্থের মধ্যে আলোচিত নাম ও বিষয়সূচির বিস্তারিত যে নির্ঘণ্ট প্রস্তুত করে দেন তা পরবর্তীতে দু'খণ্ডে প্রকাশিত হয়। লক্ষ্যণীয় যে, এ গ্রন্থমালার অন্তর্ভুক্ত ৪৯-খণ্ডের মধ্যে -
১৮৯৪ সালে 'বেদান্ত দর্শন' সম্পর্কে তার কতিপয় বক্তৃতা পুস্তক আকারে প্রকাশিত হয়। ১৮৯৮ সালে প্রকাশিত হয় তার সুবিশাল গ্রন্থ 'সিক্স সিস্টেমস্‌ অব ইণ্ডিয়ান ফিলোসোফি'।
ব্যক্তিগত জীবন
ম্যাক্স মুলার বিবাহিত ছিলেন। তিনি জর্জিনা এডিলেইড নাম্নী এক রমণীর সাথে পরিণয়সূত্রে আবদ্ধ হয়েছিলেন। ১৯১৬ সালে জর্জিনা মৃত্যু-পূর্ব পর্যন্ত মুলারের যাবতীয় কাগজপত্র সযত্নে রক্ষণাবেক্ষন করতেন ও যোগাযোগ কার্যক্রম সুষ্ঠুভাবে পরিচালনা করতেন। প্রামাণ্য দলিল-পত্রগুলো বর্তমানে অক্সফোর্ডের বোদলিয়ান লাইব্রেরীতে সংরক্ষিত আছে। মুলারের একমাত্র সন্তান উইলহেম ম্যাক্স মুলারও ছিলেন প্রতিভাবান বুদ্ধজীবী ও যুক্তরাষ্ট্রের প্রাচ্যভাষাবিৎ।
ও হেনরি
উইলিয়াম সিডনী পোর্টার (ইংরেজি: William Sydney Porter, (সেপ্টেম্বর ১১, ১৮৬২ – জুন ৫, ১৯১০), বিখ্যাত তার ছদ্মনাম ও হেনরি নামে। তিনি যুক্তরাষ্ট্রের অন্যতম আলোচিত ছোট গল্পকার। তিনি আমেরিকান জীবনযাপন নিয়ে প্রায় ছয় শতাধিক গল্প লিখেছেন। এক সময় কলেজ পাঠ্য হওয়ায় তার লেখা ‘দ্য গিফট অব ম্যাজাই’ গল্পটি বাংলাদেশে খুবই পরিচিত ও জনপ্রিয়।
জন্ম
উইলিয়াম সিডনী পোর্টার ১৮৬২ সালের ১১ সেপ্টেম্বর নর্থ ক্যারোলিনার গ্রিনসবরোতে জন্মগ্রহণ করেন। তার বাবার নাম এ্যালগারনন সিডনি পোর্টার, পেশায় ছিলেন চিকিৎসক।
হং থুং জেলা
২০১৯ সালের শুমারি হিসাবে জেলার জনসংখ্যা আনুমানিক ৪৩১৮ জন, এবং প্রতি কিমি² জনসংখ্যার ঘনত্ব  ১৯৩ জন।
যাইনুদ্দিন মাখদুম রহ.
তার পরবর্তী বংশধরদের অনেকেই বর্তমান কেরালার নানা স্থানে ছড়িয়ে ছিটিয়ে বসবাস করছেন, বিশেষত মালাপ্পরাম, কোঝিকোড়ে, মাহে, মান্নারকাড়, ওট্টাপ্পালাম এবং আন্দামানের নিকোবর দ্বীপপুঞ্জের গুদাল্লুর ও লক্ষ্যাদ্বীপে। সময়ের বিবর্তনে তাদের বংশীয় নামের পদবীও পরিবর্তন হয়েছে যেমন, নালাকাথ, ওট্টাকাথ এবং মুসলিয়ারাকাথ।
শিক্ষাজীবন
তিনি ১৫৩১ খ্রিষ্টাব্দে (৯৩৮ হিজরি) কেরালার মাহে নগরের নিকটবর্তী চম্বল এলাকার মাখদুম পরিবারে জন্মগ্রহণ করেন। তিনি তার দাদার তত্ত্বাবধানে প্রাথমিক ধর্মীয় শিক্ষালাভ করেন। ধর্মীয় কিতাবাদির শিক্ষা গ্রহণ করেন তার পিতা মোহাম্মদ গাজালি এবং চাচা আবদুল আজিজের কাছে। উচ্চরতর শিক্ষালাভের জন্য ধর্মীয় জ্ঞানের অন্যতম বিদ্যানগরী মক্কায় গমন করেন এবং সেখানে হজ সমাপনের পর একাধারে ১০ বছর ধর্মীয় জ্ঞানের বিভিন্ন বিষয়ে বিশেষ ব্যুৎপত্তি অর্জন করেন। বিশেষত তিনি হাদিস, ইসলামি আইনশাস্ত্র (ফিকহ), তাফসির এবং অন্যান্য বিষয়ে মক্কার বিভিন্ন শায়েখের তত্ত্বাবধানে জ্ঞানলাভে সক্ষম হন। তার ধর্মীয় শিক্ষকদের মধ্যে ছিলেন তৎকালীন হারমাইন শরিফের প্রধান মুফতি আল-হাফিজ শিহাবুদ্দিন ইবনে আল-হাজার হাইসামি, ইজ্জুদ্দিন ইবনে আবদুল আজিজ আল-জমজমি, শায়খ আবদুর রহমান ইবনে জিয়াদ এবং সাইয়েদ আবদুর রহমান আস-সাফাবি বিশেষভাবে উল্লেখযোগ্য। তিনি আধ্যাত্মিক বিষয়ে দীক্ষা লাভ করেন কুতুবুজ জমান যাইনুল আরিফিন মোহাম্মদ ইবনে শায়খুল আরিফ আবুল হাসান আল-বকরির একান্ত সাহচর্যে। তার সান্নিধ্যে তিনি কাদেরিয়া তরিকার একাদশ ‘খিরকাহ’ লাভে সম্মানিত হন।
ধর্মীয় দীক্ষা প্রদান
১০ বছর মক্কায় জ্ঞানলাভের পর তিনি কেরালায় ফিরে এসে পুন্নানি জামে মসজিদ এবং মসজিদ সংলগ্ন দরসগাহের দায়িত্বভার গ্রহণ করেন। এ পদে তিনি দীর্ঘ ৩৬ বছর সুচারুরূপে দায়িত্ব পালন করেন।
শায়খ যাইনুদ্দিন মাখদুম তৎকালীন ইসলামি বিশ্বের বিভিন্ন প্রাজ্ঞ ব্যক্তিত্বের সঙ্গে যোগাযোগ রক্ষা করতে সচেষ্ট ছিলেন। তার অনুরোধে তার শিক্ষক তৎকালীন হারমাইন শরিফের প্রধান মুফতি আল-হাফিজ শিহাবুদ্দিন ইবনে আল-হাজার হাইসামি কেরালার পুন্নানি জামে মসজিদে আগমন করেন। প্রচলিত আছে যে, তার আগমন উপলক্ষে পাথরের আধারে একটি দৃষ্টিনন্দন বাতি জ্বালানো হয়। সেই প্রজ্জ্বলিত পাথরের বাতিটি আজ পর্যন্ত পুন্নানি জামে মসজিদে প্রজ্জ্বলন অবস্থায় রাখা হয়েছে, যা দর্শন করতে প্রতিদিন মুসলিমসহ বিভিন্ন ধর্মাবলম্বী মানুষের আগমন ঘটে। এমনকি আল-হায়সামি পুন্নানিতে অবস্থানরত অবস্থায় যেসব ফতোয়া প্রদান করেছিলেন, সেগুলোও পুন্নানিতে সংরক্ষিত আছে। তৎকালীন ইসলামি বিশ্বের অন্যতম বিশিষ্ট ব্যক্তিত্ব ইমাম মোহাম্মদ রমলি এবং ইমাম মোহাম্মদ খতিব আল-সারবিনির সঙ্গেও যাইনুদ্দিন মাখদুমের ঘনিষ্ঠ সম্পর্ক ছিল।
পর্তুগিজ উপনিবেশের বিরুদ্ধে যুদ্ধঘোষণা
তিনি শুধু মাদরাসা-মসজিদ কেন্দ্রিক একজন ধর্মীয় ব্যক্তিত্বই ছিলেন না, তৎকালীন বিশিষ্ট রাজনৈতিক ব্যক্তিত্বদের সঙ্গেও তার ঘনিষ্ঠতা ছিল। তার সময়কালে দিল্লির মুঘল শাসক ছিলেন সম্রাট আকবর। আকবরের দরবারের অনেক সভাসদের সঙ্গে তার ব্যক্তিগত সম্পর্ক ছিল। এছাড়াও বিজাপুরের সুলতান আলি আদিল শাহ এবং কালিকটের জামুরিনদের সঙ্গেও তিনি রাজনৈতিক সখ্যতা গড়ে তুলেছিলেন।
তার জন্মের কিছুদিন পূর্বে (১৪৯৮ খ্রিষ্টাব্দ) পর্তুগিজ রা ভারতবর্ষে আগমন করে এবং কিছুদিনের মধ্যে তারা ভারতের উপকূলীয় অঞ্চলে নিজেদের প্রভুত্ব কায়েমে সচেষ্ট হয়। তার পিতামহ ও পিতা পর্তুগিজদের অবাধ প্রভুত্ব কায়েমে বাধা প্রদান করেন। সেই সূত্রে তিনিও তার জীবদ্দশায় পর্তুগিজদের বিরুদ্ধে সশস্ত্র প্রতিরোধের ডাক দেন। পর্তুগিজদের প্রতিহত করতে পুন্নানি ও এ অঞ্চলের যুবকদের নিয়ে তিনি একটি আলাদা সশস্ত্র সংগঠন গড়ার প্রতিও মনোনিবেশ করেন। শুধু তাই নয়, উপনিবেশবাদী পর্তুগিজদের তাড়াতে ভারতীয় শাসকদের অমনোযোগিতায় তিনি তুর্কি ও মিসরের তৎকালীন মুসলিম শাসকদের কাছে সাহায্য চেয়ে পত্রও লিখেন। এই উপনিবেশবিরোধী লড়াই নিয়েই তিনি রচনা করেন তার অমর গ্রন্থ তুহফাতুল মুজাহিদিন ফি বা‘জি আখবারিল বুরতুগালিন تحفة المجاهدين في بعض اخبارالبرتغالين, যা ‘তুহফাতুল মুজাহিদিন’ নামে সর্বাধিক পরিচিত। এ গ্রন্থ মালাবার অঞ্চলের প্রথম লিখিত ইতিহাস বলে স্বীকৃত। মিসরের আল-আজহার বিশ্ববিদ্যালয়ে এ গ্রন্থের প্রথম মুদ্রিত কপি এখনও সংরক্ষিত রয়েছে।
গ্রন্থ রচনা
এছাড়াও তিনি ইসলামি বিভিন্ন বিষয়ে আরও বেশকিছু গ্রন্থ রচনা করেন। বিশেষত তার ফাতহুল মুইন فتح المعين شرح قرة العين গ্রন্থ সারা বিশ্বে শাফেঈ মাজহাবে র অন্যতম ফিকহ গ্রন্থ হিসেবে পঠিত হয়ে আসছে। এ গ্রন্থ শ্রীলঙ্কা, সিঙ্গাপুর, মালয়শিয়া, ইন্দোনেশিয়া, মিসর সহ বিভিন্ন মুসলিম দেশের মাদরাসা সমূহে পাঠ্যপুস্তক হিসেবে গৃহীত। তার রচিত উল্লেখযোগ্য কিছু গ্রন্থ:
মৃত্যুবরণ
নির্ভরযোগ্য সূত্রমতে, তিনি ১৫৮৩ খ্রিষ্টাব্দে মৃত্যুবরণ করেন এবং তাকে তার গ্রামের বাড়ি চম্বলের কুহ্নিপাল্লিতে সমাধিস্থ করা হয়। মৃত্যুর সময় তিনি আবু বকর, আবদুল আজিজ এবং ফাতেমা নামে তিন সন্তান রেখে যান।
কামরূপ রাজ্য
যদিও এই ঐতিহাসিক রাজ্যের সময়কাল চতুর্থ থেকে দ্বাদশ শতাব্দীর মধ্যে ছিল কিন্তু বহুপর পর্যন্ত এর উল্লেখ পাওয়া যায়। প্রাচীন এবং মধ্যযুগে ঐতিহাসিকগণ কামরূপ নামেই এর উল্লেখ করেছেন। কামরূপ রাজ্যের সময়সীমা শেষ হবার পর মুসলিম গ্রন্থসমূহে কামরূ বা কামরূদ নামে এর উল্লেখ পাওয়া যায়। কলিকা পুরাণ এবং সুয়ানচাং-এর মতে এই রাজ্যের পশ্চিম সীমানায় করোতয়া নদী এবং পূর্বে সাদিয়ার নিকটবর্তী দিক্কারবাসিনী মন্দির ছিল । বর্মণ রাজবংশ, ম্লেচ্ছা রাজবংশ এবং পাল রাজবংশ রাজ্যটি দ্বাদশ শতাব্দী পর্যন্ত শাসন করে যার পর কিনা খেন রাজবংশ রাজধানী আরও পশ্চিমে সরিয়ে নিয়ে যায় এবং রাজ্যের নামকরণ করে কামতা রাজ্য। সুতরাং কামরূপ রাজ্যের অস্তিত্ব পাল রাজাদের পতনের সাথেসাথে দ্বাদশ শতাব্দীতেই শেষ হয়ে যায়।
এই রাজ্যের নাম আজও আসামের কামরূপ জেলার মধ্য দিয়ে বেঁচে আছে।
কামরূপের উৎসসমূহ
thumb|right|280px|[[টলেমির বিশ্বমানচিত্রে এশিয়া যেখানে কামরূপকে Cirrhadia হিসেবে দেখানো হয়েছে।]] মহাভারত এবং রামায়ণে এই অঞ্চলকে প্রাগজ্যোতিষ হিসেবে আখ্যায়িত হয়েছে। ইরিত্রিয় সাগরের পেরিপ্লাস (প্রথম শতাব্দী) এবং টলেমির জিওগ্রাফিয়াতে (দ্বিতীয় শতাব্দী) এই অঞ্চলকে কিরহাদিয়া নামে আখ্যায়িত করেছে যা কিরাতা জনগণের নামে নামাঙ্করণ করা হয়েছে । কামরূপের প্রথম মহাকাব্যিক উল্লেখ পাওয়া যায় ৪র্থ শতাব্দীর সমুদ্রগুপ্তের এলাহাবাদের অভিলিখন হতে, যা এক ঐতিহাসিক সময়কালের সুচনাপাতের নির্দেশক। চৈনিক পর্যটক সুয়ানচাং ৭ম শতাব্দীর দিকে ভাস্করবর্মণেরশাসনকালে এই রাজ্য ভ্রমণ করেন। কামরূপের রাজাদের বিশেষ করে ভাস্করবর্মণের বিভিন্ন অভিলিখন হতে অনেক মূল্যবান তথ্য পাওয়া সম্ভব হয়।
ভৌগোলিক সীমানা
কলিক পুরাণ এবং চৈনিক পর্যচক সুয়ানচাং-এর মতে কামরূপের পশ্চিম সীমানায় ঐতিহাসিক করোতয়া নদী এবং পূর্ব সীমায় তামেশ্বরী দেবীর মন্দির (কলিক পুরাণে উল্লিখিত पूर्वाते कामरूपस्य देवी दिक्करवासिनी-পূর্বতে কামরূপস্য দেবী দিক্কারবাসিনী) যা ছিল আসাম রাজ্যের সর্বপূর্বে অবস্থিত বর্তমান সাদিয়ার নিকট। দক্ষিণ সীমানা ছিল বর্তমান বাংলাদেশের ঢাকা এবং ময়মনসিংহ জেলার মধ্যবর্তী এলাকায়। ফলে এটি সমগ্র ব্রহ্মপুত্র উপত্যকা নিয়ে গঠিত ছিল এবং সময়ে সময়ে বর্তমান সময়ের ভুটান এবং বাংলাদেশের কিছু অংশও এর অধীন ছিল। এর প্রমাণ এই অঞ্চলে প্রাপ্ত বিভিন্ন ঐতিহাসিক দলিলাদি হতে পাওয়া যায়। রাজ্যটি ত্রয়োদশ শতাব্দীর মধ্যে সম্পুর্নরূপে ভেঙে ক্ষুদ্র ক্ষুদ্র রাজ্যে পরিণত হয় এবং এগুলোর মধ্য হতেই এই রাজ্যের উত্তরসূরি হিসেবে পশ্চিমে কামাতা রাজ্য এবং পূর্বে অহোম রাজ্যের উথ্থান ঘটে। ১৫৮১ সালে কামাতা রাজ্যের তদানীন্তন শাসক কোচ রাজা নারায়ণ তাঁর রাজ্যকে দুই ভাগ করেন এবং শঙ্কোশ নদীর পশ্চিম অংশ নিজে রেখে পূর্ব অংশ তার ভাইয়ের ছেলে চিলারায়কে উপঢৌকন দেন । বর্তমান আসাম-পশ্চিম বঙ্গ সীমানার মধ্যে এই বিভাজনের গভীর ছাপ লক্ষ করা যায়। নারায়ণের শাসনামলের পর ১৬০২ হতে পরবর্তীতে পূর্বকোচ রাজ্য বারংবার মুঘলদের আক্রমণের স্বীকার হয় এবং ১৬১৫ সালে এটি মুঘল এবং অহমদের যুদ্ধক্ষেত্রে পরিণত হয় যা কিনা সপ্তাদশ শতাব্দী পর্যন্ত চলতে থাকে যখন অহোমগণ মুঘলদের শেষবারের মতো পিছু হটতে বাধ্য করে। রাজ্যের পূর্ণ নিয়ন্ত্রণ অহোমদের হাতে ‌১৮২৬ সাল পর্যন্ত ব্রিটিশদের আগমনের পূর্ব পর্যন্ত অক্ষুণ্ণ থাকে।
কামরূপ রাষ্ট্র
কামরূপ রাষ্ট্রের গঠন কামরূপ রাজাগণের ফেলে যাওয়া বিভিন্ন তাম্র শিলালিপি সুয়ানচাং-এর মতো বিভিন্ন পর্যটকের বর্ণনা হতে পাওয়া যায়।
রাজা রাজরা এবং রাজদরবার: রাজাকে ঐশী উৎস হতে উপলব্ধ বলে মনে করা হতো। বংশ পরম্পরায় রাজা হবার প্রচলন ছিল, তবে দুটি প্রধান ঘটনার কারণে পৃথক পৃথক শাসক বংশের উৎপত্তি হয়। দ্বিতীয় ঘটনায় রাজ্যের মন্ত্রীগণ ব্রহ্মপাল নামীয় রাজাকে নির্বাচিত করেন যেহেতু পূর্ববর্তী রাজাগণ কোনো উত্তরাধিকারী ছাড়াই মৃত্যুবরণ করেন। রাজদরবার রাজগুরু, কবি, শিক্ষিত লোকজন এবং চিকিৎসকদের দ্বারা ভর্তি থাকত। বিভিন্ন মহাকাব্যীয় উৎস হতে রাজদরবারের বিভিন্ন রাজকর্মচারীর উল্লেখ পাওয়া যায়: মহাবরধিপতি, মহাপ্রতিহরা, মহাল্লকাপ্রৌধিকা, ইত্যাদি।
মন্ত্রিপরিষদ: রাজাগণের উপদেশদাতা হিসেবে ছিল মন্ত্রিপরিষদ এবং সুয়ানচাং হতে ভাষ্করবর্মণ ও তার মন্ত্রীগণের একটি সভার উল্লেখ পাওয়া যায়। কামৌলি লিপি হতে প্রতিয়মান হয় যে এই পদগুলি ব্রাহ্মণদের অধীনে ছিল এবং উত্তরাধিকার সূত্রের মাধ্যমে প্রাপ্ত হতো। রাষ্ট্রের কর্মকাণ্ড বিশেষায়িত ছিল এবং বিভিন্ন শাখার কর্মচারীগণ বিভিন্ন বিভাগের কর্মকাণ্ড দেখভার করতো।
রাজস্ব: বিশেষ কর সংগ্রাহকগণ চাষীদের নিকট হতে ভূমি কর সংগ্রহ করতেন। ভূমির অধিকারী নয় এমন চাষীগণকে উপরিকর দিতে হতো। টোল সংগ্রাহকগণ (কৈবর্ত) বণিক নৌকা হতে শুল্ক সংগ্রহ করত। তাম্রখনির উপর রাষ্ট্রের একচ্ছত্র অধিকার ছিল (কমলকর)। রাষ্ট্র তার কর্মচারীগণের মাধ্যমে এর ভাণ্ডাগার এবং কোশাগারের রক্ষণাবেক্ষণ করত যাদের বলা হতো ভাণ্ডাগারাধিকৃত এবং কোশ্ঠাগারিকা।
অনুদান: রাজাগণ প্রায়ই ব্রাহ্মণগণকে দান (ব্রহ্মদেয়) করতেন, যা সাধারণত গ্রাম, জলজ উৎস, পতিত জমি ইত্যাদির (অগ্রহরা) সমন্বয় থাকত। এই দানের মাধ্যমে দানপ্রাপ্তগণ রাজস্ব আদায়ের, নিয়মিত কর হতে মুক্ত থাকার এবং যে কোনো হয়রানি হতে বাঁচার অধিকার অর্জন করত। কখনো কখনো উত্তর ভারত হতে ব্রাহ্মণগণ বর্ণশ্রমধর্ম প্রতিষ্ঠার নিমিত্তে আশ্রয় পেত। যাই হোক না কেন, দানপ্রাপ্তের অস্তিত্বের মাধ্যমে সামন্ততান্ত্রিক শ্রেণীর অস্তিত্বের প্রমাণ মেলে। মন্দির এবং ধর্মশালায় প্রদত্ত দানকে পৃথক পৃথকভাবে ধর্মত্তরা এবং দেবত্তরা নামে আখ্যা দেয়া হতো।
ভূমি জরিপ: ভূমির জরিপ হতো এবং শ্রেণীবিন্যাস ছিল। উর্বর জমি (ক্ষেত্র) ব্যক্তিগত বা পারিবারিক মালিকানায় থাকত, অন্যদিকে পতিত জমি (খিলা) এবং বনজঙ্গল সামষ্টিক মালিকানায় ছিল। এছাড়াও কিছু জমি রাষ্ট্র কর্তৃক জরিপ ছাড়াই থাকত যা ভূচ্ছিদ্রন্যয়া নামে আখ্যায়িত হতো এবং এর উপর কোনো কর সংগ্রহ করা হতো না।
প্রশাসন: পুরো রাজ্য আধিপত্যপরম্পরাভিত্তিক প্রশাসনিক অংশে বিভক্ত ছিল যা উপর থেকে নিচ পর্যন্ত ভুক্তি, মণ্ডল, বিষয়, পুর (শহর) এবং অগ্রহরা (গ্রামেসমূহের সমষ্টি) নামে আখ্যায়িত ছিল।
এই সমস্ত অংশের প্রশাসনিক কার্যে ন্যায়করণিক, ব্যবহারিক, কায়স্থ সমুখ কর্মকর্তাগণ একজন অধিকর-এর অধীনে নিয়োজিত থাকত। তারা আইনি কার্যেও নিয়োজিত থাকত, যদিও রাজাই সর্বময় ক্ষমতার অধিকারী থাকত। আইনের প্রয়োগ এবং শাস্তি প্রদানের ক্ষমতা দণ্ডিক (ম্যাজিস্ট্রেট) এবং দণ্ডপশিক (যারা দণ্ডিকগণের আদেশ নির্বাহ করত) নামীয় কর্মকর্তাদের ওপর ন্যস্ত থাকত।
শাসকগণ
পুরাণ অনুযায়ী কামরূপের সর্বপ্রথমদিককার শাসক ছিলেন দানব বংশের মহিরঙ্গ। নরকসুর তার উত্তরসূরিদের একজনকে পরাজিত করে রাজ্যে তার বংশের রাজশাসন প্রতিষ্ঠা করে।
ভৌম বংশ
ঐতিহাসিক রাজাদের শাসন শুরু হয় গুপ্ত রাজা সমুদ্রগুপ্তের সমসাময়িক বর্মণ (ভৌম) বংশের পুশ্যবর্মণের (৩৫০-৩৭৪ খ্রীঃ) মাধ্যমে। কামরূপের ভৌম রাজাদের মধ্যে সবচাইতে ঘটনাবহুল ছিলেন ভাস্করবর্মণ (৬০০-৬৫০ খ্রীঃ), যার শাসনকালে সুয়ানচাং রাজ্য ভ্রমণে আসেন। প্রকৃত রাজধানী ছিল প্রাগজ্যোতিষপুরে যা বর্তমান গোহাটির আশেপাশের জাতীয় এবং দিসপুর এলাকার অধীন, যেখান হতে স্থিতবর্মণ রাজধানী ব্রহ্মপুত্র নদীর নিকটবর্তী এলাকায় নিয়ে আসে।
ভাস্করবর্মণ অবিভক্ত বঙ্গের প্রথমদিককার শাসক শশাঙ্কের ওপর হামলা চালানোর জন্য হর্ষবর্ধনের সাথে মৈত্রীবন্ধনে আবদ্ধ হয়। যদিও শশাঙ্ক ছিলেন অজেয়, তবে তার মৃত্যুর পর তার রাজ্যকে হর্ষবর্ধন এবং ভাস্করবর্মণ নিজেদের মধ্যে ভাগ করে নেয়। নিধিনপুরে (সিলেট জেলা, বাংলাদেশ) প্রাপ্ত ভাস্করবর্মণের শিলালিপি হতে রাজ্যের অস্তিত্বের প্রমাণ মেলে ৬ষ্ঠ থেকে ৭মশতকে। এই তাম্রলিপি ভুটিবর্মণের ধ্বংশপ্রাপ্ত লিপিকে স্থলাভিষিক্ত করে। ইহা মনে করা হয় যে ভাস্করবর্মণ চীনের সহিত সম্পর্ক বজায় রেখেছিল। তিনি সুয়ানচাংকে একটি চীনা গান শুনিয়েছিলেন যা তার রাজ্যে বেশ জনপ্রিয়তা পায়। একটি চীনা ভাষ্যমতে হর্ষের মৃত্যুর পর তিনি চীন হতে আগত ওয়াং হিউয়েন সু -এর নেতৃত্বে পরিচালিত একটি লক্ষ অর্জনে সাহায্য করেছিলেন। তার সময়কালে রাজ্যে বহু মেধাসম্পন্ন লোকজন অধ্যয়নের জন্য ভ্রমণ করতে আসত।
ম্লেচ্ছা বংশ
ভাস্করবর্মণের কোনো উত্তরাধিকারী ছাড়াই মৃত্যুর পর রাজ্যের শাসন দীর্ঘসময়ের অভ্যন্তরীণ কলহ এবং রাজনৈতিক বিবাদের পর আদিবাসী গোষ্ঠীর ম্লেচ্ছার (অথবা ম্লেছ) সলস্থম্ভের (৬৫৫-৬৭০ খ্রীঃ) অধীনে চলে যায়। এই বংশের রাজধানী ছিল হডপেশ্বর-এ, যা বর্তমান তেজপুরের নিকটবর্তী দহ্ পর্বতিয় হিসেবে চিহ্ণিত করা হয়। এই বংশ সম্পর্কে খুব বেশি তথ্য পাওয়া যায়না। এই ধারার সর্বশেষ শাসক ছিলেন ত্যাগ সিংহ (৮৯০-৯০০)।
পাল বংশ
তবে গৌররাজা খুব বেশি সময় কামরূপ রাজ্য ধরে রাখতে পারেননি, এবং তিঙ্গ্যাদেব (১১১০-১১২৬) স্বাধীনভাবে কামরূপ শাসন করেন। এইসময় কামরূপ ধীরপতনের সম্মুখীন হয়। ১২০৫ সালে তুর্কী মুহাম্মদ-ই-বখতিয়ার কামরূপ পার হয়ে তিব্বত আক্রমণ করেন যা বিপর্যয়ের মধ্য দিয়ে সমাপ্ত হয়। ১২২৮ সালে চুকাফা কামরূপের এক অজানা শাসককে পরাজিত করে কামরূপ দখল করে।
এই সময় পশ্চিমা কামরূপ বোডো, কোচ এবং মেছ গোত্রের প্রধানদের দ্বারা শাসিত হচ্ছিল। আর মধ্য আসামে কাছারী রাজ্য এবং আরও পূর্বে চুটিয়া রাজ্য প্রসারিত হচ্ছিল। অহোমেরা যারা আরও পরবর্তীতে তাদের নিজস্ব স্বাধীন ও শক্তিশালী রাজ্য গড়ে তোলে, তারাও এই সময়টাতে কাছারী এবং চুটিয়া রাজ্যের মাঝামাঝি অঞ্চলে নিজেদের রাষ্ট্রীয় অবকাঠামো গড়ে তুলছিল।
কলাপাতা ভাত
কলা পাতা ভাত হচ্ছে দক্ষিণ ভারতের ভাত পরিবেশনের ঐতিহ্যবাহী পদ্ধতি। প্রাচীনকালে বাংলাদেশ সহ কলাগাছ জন্মে দক্ষিণ এশিয়ার অঞ্চলসমূহে বিবাহ, শ্রাদ্ধ, চল্লিশায় কলাপাতায় ভাত পরিবেশনের প্রচলন ছিলো। দক্ষিণ ভারত সংলগ্ন মালয়েশিয়া এবং সিংগাপুরেও অভিবাসী দক্ষিণ ভারতীয়দের কল্যাণে কলাপাতা ভাতের দেখা পাওয়া যায়। এখনও অনেক অঞ্চলে বিভিন্ন অনুষ্ঠানে কলাপাতায় ভাত খাওয়া প্রচলিত আছে।
এছাড়াও কোনো কোনো গ্রাম্য অঞ্চলে আত্মীয়ের সমাবেশেও কলা পাতায় ভাত বেড়ে খাওয়া হয়।
বর্ণনা
কলাপাতা ভাতে কলা পাতার উপর সাদা ভাত পরিবেশন করা হয় সাথে থাকে সব্জি তরকারী, আচার, পাপড় এবং অঞ্চল ভেদের অন্যান্য সামগ্রী(সাধারণত টক, লবনাক্ত, মশলাযুক্ত)। কলাপাতা একবার ব্যবহারযোগ্য থালা হিসেবে ব্যবহার করা হয়। প্রশস্ত পাতা এবং সহজলভ্যতার কারণে কলাপাতা ব্যবহার করা হয়। জলাভূমি অঞ্চলে কলাপাতার বদলে পদ্মপাতায় ভাত পরিবেশন করা হয়। সাধারনত সব্জি ডাল ভাতের উপর দেওয়া হয়। অনেকসময় সিদ্ধ ডিম, ভাজা মাংস, মাছও দেওয়া হয়। অনেক স্থানে প্রথমে ডাল এবং পরে দই পরিবেশন করা হয়।
কলাপাতায় পরিবেশিত খাবার হাত দিয়ে খাওয়া হয়। দক্ষিণ ভারতে একটি রীতি প্রচলিত আছে। খাওয়া শেষে উক্ত ব্যক্তি তার পাতাটিকে ভেতরের দিকে ভাঁজ করবে যাতে যিনি খাওয়ালেন তার প্রতি শ্রদ্ধা প্রদর্শন হবে। শ্রাদ্ধে খাবার খেয়ে পাতাটিকে বাইরের দিকে ভাঁজ করা হয় পরিবারের প্রতি সমবেদনা প্রকাশের নিদর্শন হিসেবে। অন্য সময়ে পেছনের দিকে ভাঁজ করা দৃষ্টিকটু হিসেবে বিবেচনা করা হয়।
রেডগরিলা মিউজিক ফেস্ট
রেডগরিলা মিউজিক ফেস্ট হল মার্কিন অস্টিনের একটি বার্ষিক স্বাধীন সঙ্গীত উৎসব।
রেডগরিলা প্রায় ১৫ বছর আগে ড্রিমস্ক্যাপার আর্টিস্ট শোকেস হিসাবে চালু হয়েছিল। ২০০৭ সালে, প্রতিষ্ঠাতারা ইভেন্টটিকে রেডগরিলা হিসাবে পুনরায় ব্র্যান্ড করেন। সেই থেকে, রেডগরিলা ২০০ থেকে ৫০০ জনের বেশি পারফর্মারে উন্নীত হয়েছে।
কোনাল
কোনাল একজন বাংলাদেশী গায়িকা যিনি ২০০৯ সালে রিয়ালিটি শো চ্যানেল আই সেরা কণ্ঠ  রিয়ালিটি শো জিতেছিলেন।
শিক্ষা
তার পিতার পেশার কারণে, তিনি কুয়েত মধ্য প্রাচ্যে বড় হয়েছিলেন। তিনি কুয়েতের ইউনাইটেড ইন্ডিয়ান স্কুল থেকে মাধ্যমিক ও উচ্চ মাধ্যমিক শিক্ষা সম্পন্ন করেন। তারপর তিনি বিবিএর ডিগ্রি লাভের জন্য আমেরিকান ইউনিভার্সিটি অফ লন্ডনে ভর্তি হন।
তিনি লেখক হুমায়ুন আহমেদকে শ্রদ্ধা হিসাবে "অন্য হুমায়ূন" নামে একটি প্রোগ্রাম করেছেন। ২০১৭ সালের বন্ধু দিবসে, তিনি চিরকুট ব্যান্ডের সাথে বিশেষ একক গান গেয়েছিলেন। ২০১২ সালের ২২ অক্টোবর, তানভীর তারেকের রচনায় ও কণ্ঠস্বরে ২০১৮ সালের চলচ্চিত্র মায়া: দ্য লস্ট মাদার ছবির জন্য  তিনি "মা তোমার অঞ্চল কোথায়" গানটি রেকর্ড করেন।
ব্যক্তিগত জীবন
২১ সেপ্টেম্বর ২০১৭ তারিখে প্রথম আলোর সাংবাদিক মঞ্জুর কাদের জিয়াকে বিয়ে করেন।
বালবাসর
বালবাসর বা বালবাসোর (Bulbasaur; ), জাপানিতে ফুশিগিদানে (Fushigidane; fu-SHI-gi-DON-e (フシギダネ)) নামেও পরিচিত, হলো নিনটেন্ডো এবং গেম ফ্রিকের পোকেমন ফ্র‍্যাঞ্চাইজিতে পোকে-প্রজাতি অভিধান পোকেডেক্স-এর প্রথম পোকেমন। আতসুকো নিশিদা কর্তৃক নকশাকৃত বালবাসর প্রারম্ভিক পোকেমন (স্টার্টার পোকেমন) হিসেবে সর্বপ্রথম পোকেমন রেড এবং গ্রিন-এ আবির্ভূত হয়। তখন থেকেই পোকেমন ফ্র‍্যাঞ্চাইজির পরবর্তী সবগুলো পর্ব, স্পিন-অফ গেম, প্রাসঙ্গিক পণ্য এবং অ্যানিমেটেড ও ছাপা সংস্করণে বালবাসরের আবির্ভাব ঘটে।
সিড পোকেমন হিসেবে পরিচিত বালবাসর শুধুমাত্র সূর্যের আলোর উপর নির্ভর করে টিকে থাকতে পারে। প্রথম মৌসুমে অ্যাশ কেচামের প্রধান পোকেমন এবং পরবর্তী মৌসুমগুলোতে মে'র ধৃত অন্য আরেকটি বালবাসরের কারণে এটি অ্যানিমে ফ্র‍্যাঞ্চাইজির অন্যতম প্রধান চরিত্র। এছাড়াও বেশ কিছু মাঙ্গায়, বিশেষ করে পোকেমন অ্যাডভেঞ্চার মাঙ্গায় প্রধান চরিত্র রেড অধিকৃত পোকেমন হিসেবে বালবাসর আবির্ভূত হয়। এছাড়াও খেলনা, চাবির রিং, প্লাশ পুতুলসহ অসংখ্য পণ্যে বালবাসরের উপস্থিতি লক্ষ্য করা যায়।
ধারণা ও নকশা
পকেট মন্সটার্স রেড এবং ব্লু এর অন্যতম চরিত্র নকশাকার আতসুকো নিশিদা বালবাসরের নকশা নির্মাণ করেন। মূলত বালবাসরের পূর্ণ অভিযোজিত (ইভলভড) রূপ ভেনাসরের উপর ভিত্তি করে এর নকশা করা হয়। ১৯৯৬ সালে জাপানে প্রথম প্রকাশিত পোকেমন রেড এবং ব্লুতে বালবাসর সর্বপ্রথম প্রারম্ভিক পোকেমনের (স্টার্টার পোকেমন), অর্থাৎ গেম বয় ব্যবহারকারী খেলার শুরুতে পছন্দ করার জন্য যে তিনটি পোকে-প্রজাতি পায়, একটি হিসেবে আবির্ভূত হয়। এর জাপানি নাম ফুশিগিদানে (Fushigidane fu-SHI-gi-DON-e) দুইটি জাপানি শব্দ রহস্য বা অলৌকিক এবং বীজ এর সমন্বয়ে গঠিত। গেম অনুবাদের সময়ে ইংরেজিভাষী ব্যবহারকারীদের জন্য নিনটেন্ডো পোকেমনগুলোর আবির্ভাব বা বৈশিষ্টের উপর ভিত্তি করে "বুদ্ধিবৃত্তিক বর্ণনামূলক নাম" দিয়ে বাজারে ছাড়ে। একইভাবে ডাইনোসরের মতো চেহারা (-সর) এবং পিঠে রসুনের মতো কন্দ-এর (বাল্ব বা বাল্বা) জন্য ফুশিগিদানের নামকরণ করে বালবাসর। পোকেমন এক্স এবং ওয়াই এর নির্মাণ শুরুর দেড় বছরের মধ্যে বালবাসর এবং রেড এবং ব্লুর অন্যান্য প্রারম্ভিক পোকেমনগুলোকে গুরুত্বপূর্ণ চরিত্রদানের ব্যাপারে চিন্তাভাবনা করা হয়। এই তিনটি পোকেমনের মেগা ইভোলিউশন রূপ তৈরি করা হয় এবং নির্মাতারা সিদ্ধান্ত নেন যে খেলোয়াড়দের গেম প্রফেসর, প্রফেসর সাইকামুর, এর থেকে যেকোনো একটি পোকেমন নিয়ে এদের মহা অভিযোজিত (মেগা ইভলভড) রূপ দেখার সুযোগ দেওয়া উচিত।
বৈশিষ্ট্য
কেন সুগিমোরির মতে, বালবাসর এবং এর অভিযোজিত রূপগুলো রসুন এবং ব্যাঙের ধারণার উপর নির্মাণ করা হয়েছে, যদিও এদের ইংরেজি নাম অনেকটাই ভিন্ন। তথাপি এদের সাথে ডিসাইনোডোন্ট নামক ডাইনোসর প্রজাতির অধিক মিল পাওয়া যায়। পোকেমন ফ্র‍্যাঞ্চাইজিতে বালবাসর খাটো উভচর ও উদ্ভিদ প্রজাতির পোকেমন, যা চার পায়ে ভর দিয়ে চলতে পারে। এদের হালকা নীলাভ-সবুজ দেহে গাঢ় নীলাভ-সবুজ ছোপ বিদ্যমান। বালবাসর অভিযোজনের ধারায় প্রথমে আইভিসর এবং পরবর্তীতে ভেনাসর-এ পরিণত হওয়ার সাথে সাথে পিঠের রসুন-আকৃতির কন্দ একটি বৃহৎ ফুল হিসেবে ফুটতে থাকে। জন্মের সময় বালবাসরের পিঠে একটি বীজ রোপিত হয়, যা অঙ্কুরিত হতে থাকে এবং বালবাসরের সাথেই বেড়ে উঠতে থাকে। বালব বা কন্দটি সূর্যরশ্মি শোষণ করে বড় হয়। একারণে বালবাসর সূর্যের আলোয় থাকতে পছন্দ করে, এমনকি উজ্জ্বল সূর্যের আলোয় থাকার পর কন্দটি সূর্যরশ্মি থেকে যথেষ্ট শক্তি সঞ্চয় করায় বালবাসর বেশ কয়েকদিন কোনোকিছু না খেয়ে টিকে থাকতে পারে। শিশুরা অন্যান্য পোকেমন, যেমন ডিগলেটের সাথে বালবাসরের বৈশিষ্ট্যসূচক পার্থক্য ভালোভাবে বুঝতে পারে, এবং এ কারণটি বালবাসর প্রজাতি দিয়ে তাদের খেলা এবং বিনিময়কে প্রভাবিত করে।
ভিডিও গেমে
থাম্ব|প্রতিদ্বন্দ্বী [[চারম্যান্ডার|চারম্যান্ডারের বিপক্ষে বালবাসর, পোকেমন রেড]] ১৯৯৬ সালের ২৭ ফেব্রুয়ারি সর্বপ্রথম জাপানি ভাষার ভিডিও গেম, পকেট মন্সটার রেড এবং গ্রিন-এ বালবাসরের আবির্ভাব ঘটে। চারম্যান্ডার ও স্কুইর্টলের সাথে বালবাসরও একটি প্রারম্ভিক বা স্টার্টার পোকেমন; অর্থাৎ একজন খেলোয়াড়কে খেলা শুরু করতে এই তিনটি পোকেমনের যেকোনো একটি নির্বাচন করতে হয়। এই পোকেমনগুলোর মধ্যে চারম্যান্ডার ফায়ার (অগ্নি) টাইপ এবং স্কুইর্টল ওয়াটার (জল) টাইপ; এদের তুলনায় বালবাসর দ্বৈতভাবে গ্রাস (ঘাস) এবং পয়জন (গরল) টাইপ। পোকেমন রেড, ব্লু, এবং গ্রিন-এ বালবাসরই একমাত্র দ্বৈত বৈশিষ্ট্যসম্পন্ন প্রারম্ভিক পোকেমন। পোকেমন রেড এবং ব্লু এর বালবাসরসহ সবগুলো প্রারম্ভিক পোকেমন পোকেমন ইয়েলোতে পিকাচু দ্বারা প্রতিস্থাপিত হয়, যা ঐ সংস্করণের একমাত্র প্রারম্ভিক পোকেমন। তারপরেও, পুরো গেমে বিভিন্ন পোকেমন প্রশিক্ষণার্থীদের কাছ থেকে এই পোকেমনগুলো পাওয়া যায়। পোকেমন রেড এবং ব্লু-এর পুনর্নির্মাণ পোকেমন ফায়াররেড এবং লিফগ্রিন-এ আরও একবার প্রারম্ভিক পোকেমন হিসেবে চারম্যান্ডার, স্কুইর্টল এবং বালবাসরের প্রত্যাবর্তন ঘটে। পোকেমন হার্টগোল্ড এবং সৌলসিলভার-এ ষোলোটি পদকের সবকয়টি পাওয়ার পর এবং রেডকে হারানোর পর একজন খেলোয়াড় বালবাসর, চারম্যান্ডার বা স্কুইর্টল, আরও একটি পছন্দ করে নিতে পারে। পোকেমন এক্স এবং ওয়াইয়ে গেমের প্রারম্ভিক পোকেমন নির্বাচনের পর বালবাসর, চারম্যান্ডার এবং স্কুইর্টলের মধ্যে একটি নির্বাচন করা যায়।
নিনটেন্ডো ৬৪-এর স্পিন-অফ পোকেমন স্টেডিয়াম এবং অন্যান্য স্পিন-অফ, যেমন পোকেমন মিস্টারি ডাঞ্জিয়ন ইত্যাদিতে অন্যান্য পনেরোটি পোকেমনের মধ্যে বালবাসর পছন্দ করার সুযোগ রয়েছে। পোকেমন স্ন্যাপ-এ বালবাসর হলো এমন একটি পোকেমন, যার আলোকচিত্র একজন খেলোয়াড় নিতে পারেন। এছাড়াও পোকেমন পাজল লিগ-এ অ্যাশের অন্যতম পোকেমন হিসেবে বালবাসর আবির্ভূত হয়। হেই ইউ, পিকাচু!-তে অকর উডসে বসবাসকারী সহায়ক চরিত্র হিসেবে আবির্ভূত হয়, যে কিনা পিকাচুকে পাঁচটি রেসিপি তৈরিতে সহায়তা করে। সুপার স্ম্যাশ ব্রোস. মেলি এবং ব্রোল-এ অন্যতম অর্জনক্ষম শিরোপা হিসেবে বালবাসরকে দেখা যায়। এছাড়া পোকেপার্ক উইই: পিকাচু'স অ্যাডভেঞ্চার-এ "ডেয়ারিং ড্যাশ" নামক একটি মিনিগেমের আয়োজক হিসেবে বালবাসরকে দেখা যায়।
অ্যানিমেতে
বিভিন্ন পোকেমন অ্যানিমেশনে বিভিন্নবার অ্যাশ এবং মে উভয়কেই বালবাসরকে প্রশিক্ষিত করতে দেখা যায়, যেখানে কাহিনীরেখায় অ্যাশের বালবাসরকে অধিক দক্ষতা অর্জন করতে দেখা যায়। কেবলমাত্র পিকাচু ছাড়া একমাত্র বালবাসরই অ্যাশের সাথে সবচেয়ে বেশি সময় অতিবাহিত করে। অ্যাশের দলে যোগদানের পূর্বে বালবাসর মেলানি নামক একটি মেয়ের তত্ত্বাবধানে ছিল, যে কিনা পরিত্যক্ত পোকেমনদের যত্ন নিয়ে থাকে। অ্যাশের নিকট আসার পরে, তাকে এ নিয়ে অধিক হতাশ দেখা যায়। তবে শেষ পর্যন্ত অ্যাশের প্রতি বালবাসরের আনুগত্য বৃদ্ধি পায় এবং একসময় বালবাসরই অ্যাশের সবচেয়ে বিশ্বস্ত পোকেমন হয়ে ওঠে। মে হোয়েন শহরে যাওয়ার সময় গ্রাস টাইপ পোকেমনের একটি প্রাকৃতিক সংরক্ষিত উদ্যানে খুঁজে পায়। উদ্যানে বালবাসর মেকে বিপজ্জনক অন্যান্য গ্রাস টাইপ পোকেমনের থেকে রক্ষা করে এবং মে'র উদ্যান ত্যাগের সময় তার সাথে যাত্রা শুরু করে। মে পরবর্তীতে অতিথি চরিত্র হিসেবে সিরিজে পুনরায় আবির্ভূত হয়, যেখানে তার বালবাসরকে ভেনুসরে বিবর্তিত অবস্থায় দেখা যায়।
মূল জাপানি ভাষার সংস্করণে দুইটি বালবাসরে দুইজন ভিন্ন কণ্ঠাভিনেত্রী কণ্ঠ দেন। অ্যাশের বালবাসরকে কণ্ঠ দেন মেগুমি হায়াশিবারা এবং মে'র বালবাসরকে কণ্ঠ দেন মিয়াকো ইতো। ইংরেজি ডাবিংকৃত সংস্করণে উভয় পোকেমনের কণ্ঠ দেন তারা স্যান্ডস। তবে নবম মৌসুম থেকে মিশেল নটজ তার স্থলাভিষিক্ত হন।
অন্যান্য মাধ্যমে
বালবাসর বেশ কিছু পোকেমন মাঙ্গায় আবির্ভূত হয়। পোকেমন: পিকাচু শকস ব্যাক, ইলেকট্রিক পিকাচু বুগ্যালু এবং সার্ফ'স আপ' পিকাচু!-তে, যা অ্যানিমের কাহিনীরেখার সাথে ক্বচিৎ বিসদৃশ, পিকাচু অ্যাশের থেকে অস্থায়ীভাবে আলাদা হয়ে যায় এবং বালবাসরের সাথে পর্বতে গুপ্ত একটি পোকেমন গ্রামে ভ্রমণ করে। পরবর্তীতে অ্যাশ পিকাচুকে খুঁজে পায় এবং বালিবাসরকে পাকড়াও করে। বালবাসর অ্যাশের সাথে অরেঞ্জ দ্বীপপুঞ্জে ভ্রমণ করে এবং সর্বশেষ খেলায় অরেঞ্জ ক্রু জিম লিডার ড্রেককে পরাজিত করতে যুদ্ধ করে। ম্যাজিকাল পোকেমন জার্নি''তে পিস্তাশিও নামক একটি চরিত্রের স্ত্রী বালবাসর (জাপানি সংস্করণে এর ডাকনাম ডানেরিনা) তার প্রতি আকৃষ্ট হয়।
পোকেমন রেড এবং ব্লু গেমভিত্তিক পোকেমন অ্যাডভেঞ্চার্স মাঙ্গায় প্রধান চরিত্র রেড প্রফেসর ওকের কাছ থেকে একটি বালবাসর গ্রহণ করে, যার ডাকনাম দেয় "সর"। "ওয়ার্টোর্টল ওয়ার্স" নামক পঞ্চদশ অধ্যায়ে একটি বন্য ম্যাঙ্কির সাথে যুদ্ধ করে বালবাসরকে আইভিসরে বিবর্তিত হতে দেখা যায়।
পোকেমন জেনারেশনসের প্রথম পর্বে রেডের অধিকৃত পোকেমন হিসেবে বালবাসর আবির্ভূত হয়।
দুইটি পোকেমনকেন্দ্রিক শিশুতোষ বইয়ে বালবাসরকে প্রধান চরিত্র হিসেবে দেখা যায়। বই দুইটি হলো সাজব্রাশ থেকে ১৯৯৯ খ্রিষ্টাব্দে প্রকাশিত পোকেমন টেলস ভলিউম ৩: বালবাসর'স ট্রাবল এবং ২০০০ খ্রিষ্টাব্দে প্রকাশিত বালবাসর'স ব্যাড ডে। পোকেমন টেলস ভলিউম ৩: বালবাসর'স ট্রাবল বইয়ে বালবাসর অন্য দুই পোকেমনের মধ্যকার বিবাদ মীমাংসা করে। বালবাসর'স ব্যাড ডে বইয়ে মিয়োথ বালবাসরকে একটি খন্দে আটকে ফেলে, যেখান থেকে টিম রকেটের (পোকেমন অ্যানিমের খলচরিত্র) হাত থেকে বাঁচতে কৌশল অবলম্বন করে।
এছাড়া বালবাসর ডিটেক্টিভ পিকাচু চলচ্চিত্রে আবির্ভূত হয়, যেখানে সে পিকাচুকে মিউটুর নিকট পৌঁছাতে সাহায্য করে।
প্রচারণা এবং পণ্যোৎপাদন
খেলনা, প্লাশ পুতুলসহ বেশ কিছু পণ্যোৎপাদনে বালবাসরকে আলোকপাত করা হয়। মার্কিন যুক্তরাষ্ট্রে হ্যাসব্রো কর্তৃক বিক্রিত অ্যাকশন ফিগার হিসেবে এবং জাপানে টমি কর্তৃক ভিনাইল পুতুল, ওয়াইন্ড-আপ মডেল কিট এবং টেরিক্লথ বিন ব্যাগে ব্যাপকভাবে বালবাসর ব্যবহৃত হয়। ম্যাকডোনাল্ড'স এবং বার্গার কিং প্রভৃতি ফাস্টফুড চেইন তাদের পণ্যের প্রচারণার জন্য বালবাসরকে ব্যবহার করে। আনা বোয়িং ৭৬৭এস এর পোকেমন চিত্রণে বালবাসরও অন্তর্ভুক্ত হয়। দ্বীপরাষ্ট্র নিউয়ে উল্টো পিঠে বালবাসরের চিত্র সংবলিত এক ক্রাউন মূল্যের স্মারক মুদ্রা প্রকাশ করে, যা বাজারে লেনদেনের জন্য বৈধ।
গ্রহণীয়তা ও উত্তরাধিকার
আইজিএন বালবাসরকে "৫২তম শ্রেষ্ঠ" পোকেমন হিসেবে নির্বাচিত করে। আইজিএন অভিনেত্রী অড্রি ড্রেক তার প্রথম পোকেমন হিসেবে বালবাসরের প্রতি তার "অত্যন্ত বিশেষ অনুরক্তি"র কথা উল্লেখ করেন। এটি সম্ভবত তার "প্রিয়" পোকেমন হিসেবেও উল্লেখ করেন। গেম ইনফরমার তাদের তালিকায় বালবাসরকে চারম্যান্ডার এবং স্কুইর্টলের সাথে #৩ নম্বরে রাখে। লেখক ও'ডেল হারমন তিনটি পোকেমনের মধ্যকার এই পছন্দকে সিরিজের ইতিহাসের "সবচেয়ে গুরত্বপূর্ণ" বলে মন্তব্য করেন। গেম রেভোলিউশন বালবাসরকে "সর্বকালের সেরা পোকেমন" আখ্যায়িত করে। লেখক অ্যালেক্স অসবর্ন এটি "যা পোকেমনকে পোকেমন করে, সেই মাধুর্য ধারণ করে" বলে মন্তব্য করে এটিকে তার "ব্যক্তিগত প্রিয়" বলেন। এছাড়া ফেলো গেম রিভোলিউশন সম্পাদক ড্যানিয়েল বিশকফও এটিকে তার "ব্যক্তিগত প্রিয়" আখ্যা দেন। নিনটেন্ডো ওয়ার্ল্ড রিপোর্টের পেদ্রো হার্নান্দেজ বালবাসরকে "তার সর্বকালের প্রিয় পোকেমন" হিসেবে উল্লেখ করেন। বালবাসর তার অনেক প্রথম - পোকেমন অ্যানিমের প্রথম পর্ব, তার "প্রথম পোকেমন", "থ্রিডিতে দেখা" প্রথম পোকেমন হিসেবে বিশেষ গুরুত্ববাহী বলেও মন্তব্য প্রকাশ করেন। পোকেমন সিরিজে আকৃষ্ট হওয়ার জন্য তিনি বালবাসরকে কৃতিত্ব দেন। অফিসিয়াল নিনটেন্ডো ম্যাগাজিনের জন ভেকিনিস গ্রাস টাইপ পোকেমনের দুর্বলতা সত্ত্বেও তাদের প্রতি তার ভালোবাসার জন্য বালবাসরকে কৃতিত্ব দেন। অফিসিয়াল নিনটেন্ডো ম্যাগাজিনের পাঠকেরা বালবাসরকে দ্বিতীয় সেরা পোকেমন হিসেবে মনোনীত করেন। লেখক টমাস ইস্ট বালবাসরকে তার পরবর্তী রূপগুলোর থেকে অধিক ভালো বলে মন্তব্য করেন। সাময়িকীর পাঠকেরা বালবাসরকে "সেরা" প্রারম্ভিক পোকেমন হিসেবেও মনোনীত করে। গেমসটিএম বালবাসরকে রেড এবং ব্লু সংস্করণের "সেরা প্রারম্ভিক পোকেমন" রূপে মনোনীত করে। সিএনএন প্রতিবেদক ডেনিস মাইকেল বালবাসরকে গেমের "শীর্ষ সমালোচক" এবং "সম্ভবত পোকেমন চরিত্রগুলোর মধকার কারমেন মিরান্ডা" বলে বর্ণনা করেন। পোকেমন.কম-এর ভোট অনুসারে বালবাসর শীর্ষ দশ পোকেমনের অন্তর্ভুক্ত ছিল। আইজিএন-এর জীবনী পাতায় বালবাসরকে পোকেমন রেড এবং ব্লু সংস্করণের "ওড ম্যান আউট" রূপে আখ্যা দেওয়া হয়েছে এবং এটি যেহেতু কোনো রং ধারণ করে না, তাই একে "সম্ভবত জানা সবচেয়ে সেরা গ্রাস-টাইপ পোকেমন, যদিও একে প্রাণীর চেয়ে সবজি বেশি লাগে, তবুও নতুন খেলোয়াড়দের নিকট বালবাসর অধিক জনপ্রিয়" বলে মন্তব্য করা হয়। আইজিএন সম্পাদক "পোকেমন অব দ্য চিক" হিসেবে তা সমর্থন করেন, যদিও পরবর্তী বিবর্তিত রূপগুলোতে "চ্যারিজার্ডের নিকট এটি সামান্য ম্লান হয়ে যায়" বলে ধারণা প্রকাশ করেন। তাছাড়া তিনি অ্যানিমেতে বালবাসরের স্বভাবের প্রশংসা করেন। গেমসরাডার সম্পাদক ব্রেট এলস্টন গতিবিধি ওবং বিবর্তনের উল্লেখ করে বলেন যে, বালবাসর শুধু সংখ্যাগতভাবে পোকেডেক্সের এক নম্বর হওয়ার চাইতেও বেশি কারণে জনপ্রিয়। ফেলো গেমসরাডার সম্পাদক ক্যারোলিন গুডমুন্ডসন একটি নিবন্ধে ফায়ার, গ্রাস ও ওয়াটার টাইপ পোকেমনে তার পছন্দের উল্লেখ করেন এবং গ্রাস টাইপ এবং সাথে ডাইনোসর হওয়ার জন্য বালবাসরকে "অগ্রদূত" ব্যাখ্যা দেন। যদিও তার মতে বালবাসরের পরবর্তী রূপগুলো "কুৎসিত এবং মাধুর্যহীন"।
১৯৯৯ খ্রিষ্টাব্দে হনলুলু স্টার-বুলেটিন আয়োজিত পাঁচ থেকে আট বছর বয়সীদের একটি প্যানেল বালবাসরকে শিশুদের প্রিয় "তিনটি পোকেমনের অন্যতম" মনোনীত করে। ডেফনা লেমিশ এবং লিন্ডা রেনি-ব্লচ কর্তৃক শিশিদের মধ্যে পরিচালিত একটি গবেষণায় বালবাসরের একইসাথে "শক্তিশালী এবং মনোহর" বৈশিষ্ট্য উঠে আসে। লেমিশ এবং রেনি-ব্লচের মতে মনোহর রূপ ইসরায়েলি প্রসঙ্গে "জাপানি কর্মের মূল্যায়ন" এবং শক্তিশালী রূপ বালকদের মধ্যে সামাজিক মিথস্ক্রিয়ার জন্য গুরুত্ববাহী।
২০১৪ ফিফা বিশ্বকাপ উপলক্ষে জাপানের নির্বাচিত ১৪টি মাস্কটের মধ্যে বালবাসর অন্যতম ছিল।
রেডিটের একটি জরিপে প্রায় ৫২,০০০ লোক তাদের প্রিয় পোকেমনকে ভোট দেয়। সেখানে বালবাসর ৪র্থ জনপ্রিয় পোকেমন হিসেবে উঠে আসে।
আধুনিক পৌত্তলিকতা
ডান|থাম্ব|267x267পিক্সেল|সুইডেনের বিজার্কিতে হাউস্টব্লটের জন্য হীথেন বেদি। বৃহত্তর কাঠের মূর্তি দেবতা ফ্রেয়ের প্রতিনিধিত্ব করে আধুনিক পৌত্তলিকতা হচ্ছে একটি ধর্মীয় আন্দোলন যা প্রাক-আধুনিক ইউরোপের বিভিন্ন ঐতিহাসিক পৌত্তলিক বিশ্বাস দ্বারা প্রভাবিত অথবা অনুপ্রাণিত। এটি সমসাময়িক পৌত্তলিকতা এবং নব্য পৌত্তলিকতা হিসেবেও পরিচিত। যদিও অনেক সাদৃশ্য দেখা যায়, তবুও আধুনিক পৌত্তলিক ধর্মীয় আন্দোলনগুলো অনেকটা বিচ্যুত এবং তারা পূর্বের বা বর্তমান কোন বিশ্বাস, রীতি অথবা গ্রন্থকে পুরোপুরি অনুসরণ করে না। এই অদ্ভুত বিষয় নিয়ে একাডেমিক গবেষণা করা হলে অধিকাংশ ক্ষেত্রে অনেকে বিষয়টিকে বিভিন্ন ধর্মের সমন্বিত আন্দোলন হিসেবে উপস্থাপন করেছে, যেখানে কিছু সংখ্যক বরঞ্চ এটিকে একটি স্বতন্ত্র ধর্ম আন্দোলন বলেছেন যার মধ্যে অনেকগুলো পৌত্তলিক ধর্ম একত্রে স্থান পেয়েছে। নব্য পৌত্তলিক হিসেবে বিবেচিত অনেকেই নিজেকে পৌত্তলিক বলে দাবি করেন না।
শ্রম অধিকার
শ্রম অধিকার বা শ্রমিকদের অধিকার হচ্ছে শ্রম ও নিয়োগ আইনের অধীনস্থ একটি আইন, যেখানে শ্রমিকদের অধিকার এবং শ্রমিক ও তাদের নিয়োগকারীদের মধ্যকার সম্পর্ক প্রকাশ করে। সাধারণত এই আইন শ্রমিকদের বেতন-ভাতা, বিভিন্ন সুযোগ-সুবিধা এবং নিরাপদ কর্মপরিবেশ পাওয়ার নিশ্চয়তা প্রদান করে। মূলত সকল শ্রমিকদের ঐক্যবদ্ধ রাখাই হচ্ছে এই আইনগুলোর অন্যতম উদ্দেশ্য। শ্রমিক ইউনিয়ন তাদের সদস্যদের বেতন বাড়ানোর জন্য নিয়োগকারীদের সাথে আলাপ আলোচনা করে থাকে। অন্যথায় যদি বেতন বাড়ানো না হয়, তাহলে তারা তাদের কাজের ধরন পরিবর্তন করে ফেলে। এই শ্রম অধিকার দ্বারা শ্রমিকদের নিয়ন্ত্রণ ও শ্রমিকদের নিজস্ব ব্যাপারেও সিদ্ধান্ত নিতে পারেন। অবশ্য সেখানে শ্রমিকদের মতামতকেও সর্বোচ্চ গুরুত্বের সাথে বিবেচনা করা হয়। প্রাথমিকভাবে সকল শ্রমিকদের একীভূত করার উদ্দেশ্যে শ্রমিক আন্দোলন শুরু হলেও বর্তমানে এর নীতি পরিবর্তিত হয়ে পরেছে।
শ্রম অধিকার আন্দোলনের সমালোচকেরা দাবী করেন যে, শ্রম আইন ব্যবস্থার উন্নতির ফলে শ্রমিকদের কাজের সুযোগ বাড়বে। মার্কিন যুক্তরাষ্ট্রে সমালোচকেরা শ্রমিক ইউনিয়নকে বন্ধ হয়ে যাওয়া প্রতিষ্ঠানগুলো নতুন করে চালু করার ব্যাপারে আপত্তি জানায়। কেননা এর ফলে প্রতিষ্ঠানের নিয়োগকর্তারা শ্রমিক ইউনিয়নের বাইরের কোন শ্রমিকদের নিয়োগ দিতে পারেনা। অতঃপর "ট্যাফট-হার্টলি আইন" বন্ধ হয়ে যাওয়া প্রতিষ্ঠানগুলোকে সম্পূর্ণরূপে নিষিদ্ধ করে, কিন্তু যেসকল প্রতিষ্ঠানে শ্রমিক ইউনিয়নের তৎপরতা কম, সেগুলোকে অনুমতি দেয়। এছাড়াও ট্যাফট-হার্টলি শ্রমিকদের কাজ করার অধিকার বিষয়ক নতুন একটি আইন পাস করেন, যার ফলে শ্রমিকরা কোন প্রকার ইউনিয়নের প্রভাব ছাড়াই যেকোনো প্রতিষ্ঠানে কাজ করার অধিকার পায়।
শ্রম পটভূমি
ইতিহাস থেকে বলা যায়, শ্রমিকরা মনে করেছিল এই আইনটি তাদের পক্ষে যাবে। মধ্যযুগে ইংল্যান্ডে কৃষকরা তাদের মজুরি বৃদ্ধি এবং কাজের উপযুক্ত পরিবেশ পাওয়ার জন্য বিদ্রোহ ঘোষণা করে। এই বিদ্রোহের অন্যতম নেতা জন বল তার এক বিখ্যাত বক্তৃতায় বলেন, "জন্মের সময় সব মানুষই সমান। যখন আদম ও হাওয়া পৃথিবীতে এসেছিলো, তখন কি তারা ভদ্রলোক ছিল?" শ্রমিকরা প্রায়ই তাদের পূর্বতন অধিকারের জন্য আপিল করতো। উদাহরণস্বরূপ, ইংরেজ কৃষকরা যখন আন্দোলন শুরু করে, তখন তাদের বেশিরভাগ আন্দোলনই ছিল ঐতিহ্যগতভাবে পাওয়া সাম্প্রদায়িক জমিগুলো নিয়ে।
ইংল্যান্ডে ১৮৩৩ সালে একটি আইন পাস করেছিল।যেখানে বলা ছিল যে, ৯ বছরের কম বয়সী কোনো শিশু কাজ করতে পারবে না, শিশুদের বয়স ৯-১৩ এর মধ্যে হলে দৈনিক মাত্র ৮ ঘণ্টা এবং বয়স ১৪-১৮ এর মধ্যে হলে দৈনিক মাত্র ১২ ঘণ্টা কাজ করতে পারবে।
১৯১৯ সালে শ্রমিক অধিকার রক্ষার জন্য সম্মিলিত জাতিপুঞ্জের অংশ হিসেবে আন্তর্জাতিক শ্রম সংস্থা গঠন করা হয়। আন্তর্জাতিক শ্রম সংস্থা পরবর্তীতে  জাতিসংঘের অন্তর্ভুক্ত হয়ে ওঠে। জাতিসংঘ নিজেই তাদের মানবাধিকার সনদের ২টি আর্টিকেলে শ্রমিকদের অধিকারের ব্যাপারে সমর্থন দিয়েছে। আন্তর্জাতিক অর্থনৈতিক, সামাজিক ও সাংস্কৃতিক অধিকার (নিবন্ধ ৬-৮) চুক্তিতে বলা হয়েছে-
নিবন্ধ ২৪
আইএলও এবং আরও অন্যান্য গ্রুপ বিশ্ব জুড়ে শ্রমিকদের আইনগত অধিকার তৈরি করতে আন্তর্জাতিকভাবে কাজ করে যাচ্ছে।  বর্তমানে বিভিন্ন দেশকে ন্যায্য বাণিজ্যের মাধ্যমে আন্তর্জাতিক পর্যায়ে শ্রম অধিকার নিশ্চিত করার জন্য উৎসাহ দেয়া হচ্ছে।
শ্রমমান
মূল শ্রমমানগুলো নিম্নরূপঃ বেশ কিছু সীমাবদ্ধতার কারণে খুব কম সংখ্যক আইএলও সদস্য দেশই সবগুলো নিয়মাবলী  অনুমোদন দিয়েছে। এখনও এই অধিকারগুলো ইউডিএইচআর দ্বারা স্বীকৃত এবং এগুলো একটি আন্তর্জাতিক আইনের অংশ। এই আইনগুলো ছাড়াও শ্রমিকদের অধিকার নিয়ে আরো ইস্যু রয়েছে। যুক্তরাজ্যে শ্রমিকদের অধিকারে আরও আনেকগুলো বিষয় অন্তর্ভুক্ত আছে। যেমন, শ্রমিকদের কর্মসংস্থানের অধিকার, একটি নির্দিষ্ট স্কেল অনুযায়ী বেতন-ভাতা প্রদান, দৈনন্দিন কিছু সময়ের জন্য বিরতি, বৈতনিক ছুটি এবং আরও অনেক সুবিধা।
শ্রমিক অধিকারের বিষয়বস্তু
শ্রমিকদের ঐক্যবদ্ধ করা ছাড়াও শ্রম আন্দোলন শ্রমিকদের আরও বিভিন্ন ধরনের সমস্যা নিয়ে কাজ করা শুরু করেছে।
এছাড়াও শ্রমিক অধিকার সমর্থনকারীরা শিশুশ্রম নিয়েও কাজ করেছে। শিশুশ্রমকে তারা শোষণমূলক, নিষ্ঠুর, এবং অর্থনৈতিকভাবে ক্ষতিকর হিসেবে বিবেচনা করেছিল। শিশুশ্রমের ফলে কর্মজীবী শিশুরা শিক্ষা থেকে বঞ্চিত হচ্ছিলো। প্রথমে ১৯৪৮ সালে এবং তারপর আবার ১৯৮৯ সালে  জাতিসংঘ ঘোষণা করে যে শিশুদেরও সামাজিক নিরাপত্তার অধিকার আছে।  ২০০৭ সালে ম্যাসাচুসেট্‌স শিশুশ্রম বিষয়ক নতুন একটি আইন প্রণয়ন করে। এর ফলে সকল  অপ্রাপ্তবয়স্কদের কাজ করার জন্য ওয়ার্ক পারমিটের প্রয়োজন হত।
সাম্প্রতিক সময়ে শ্রমিকদের সামাজিক অধিকারের জন্যও অনেক আন্দোলন হয়েছে। এর মধ্যে উল্লেখযোগ্য উদাহরণ হল, শ্রমিকদের অধিকার ও নিরাপদ কাজের পরিবেশ নিশ্চিতকরণ, মানব পাচার প্রতিরোধ এবং অবৈধভাবে শিশুশ্রমের দ্বারা তৈরী করা যেকোনো প্রকার পণ্য বর্জন ইত্যাদি। মার্কিন পররাষ্ট্র দপ্তর এবং মার্কিন শ্রম বিষয়ক দপ্তরের মত সংগঠনগুলো বিভিন্ন পণ্যের উপর গবেষণা করে ঐ সকল পণ্যের তালিকা তৈরি করেছে, যেগুলো শিশুশ্রম এবং মানব পাচারের মাধ্যমে উৎপন্ন করা হয়। আন্তর্জাতিকভাবে শ্রমিকদের অধিকার নির্ধারণ করে দেয়ার জন্য যেসকল প্রতিষ্ঠান কাজ করেছে, তাদের মধ্যে অন্যতম হচ্ছে ইন্টারন্যাশনাল ফাইন্যান্স কর্পোরেশন এবং নরওয়েজিয়ান এজেন্সি ফর পাবলিক ম্যানেজম্যান্ট এন্ড ই-গভর্নমেন্ট (ডিআইএফআই)।
শ্রমিক আন্দোলন সকল শ্রমিকদের একটি নির্দিষ্ট ন্যূনতম মজুরি পাওয়ার ব্যাপারটি নিশ্চিত করার জন্য আন্দোলন করেছিল এবং সেখানে তারা এই ন্যূনতম মজুরির পরিমান বৃদ্ধি করার ব্যাপারেও আলোচনা অব্যাহত রেখেছে। কিন্তু বিরোধীরা মনে করছিল, ন্যূনতম মজুরি বিষয়ক নতুন আইন হলে, অদক্ষ এবং নতুন যোগ দেয়া শ্রমিকদের কর্মসংস্থানের সুযোগ সীমিত হয়ে যাবে।
অবৈধ অভিবাসীরা কর্তৃপক্ষের কাছে তাদের বেতন না পাওয়া এবং তাদের সাথে দুর্ব্যবহারের ব্যাপারে কোন অভিযোগ করতে পারে না। কেননা এর ফলে তাদেরকে কাজ থেকে বহিষ্কৃত করে দিতে পারে। এছাড়াও তারা সাধারণত তাদের কর্মক্ষেত্রে টিকে থাকার জন্য কমমূল্যে কাজ করে দিত। এতে করে অন্যদেরও বেতনের পরিমান কমতে শুরু করেছিল। একইভাবে, বৈধ অভিবাসী শ্রমিকরাও মাঝে মাঝে নির্যাতিত হত। উদাহরণ হিসেবে বলা যায়, অভিবাসীরা সংযুক্ত আরব আমিরাতে (দুবাই সহ) সবচেয়ে বেশি নির্যাতনের শিকার হয়। হিউম্যান রাইটস্‌ ওয়াচ শ্রমিকদের বেশ কিছু সমস্যা তালিকাবদ্ধ করে। এর মধ্যে উল্লেখযোগ্য কয়েকটি হল, মজুরি না দেওয়া, মজুরি ব্যতীত ওভারটাইম করানো, অনিরাপদ কাজের পরিবেশ যার ফলে আঘাতপ্রাপ্ত হওয়া কিংবা মৃত্যুর ঝুঁকিও থাকে, দারিদ্র্যপীড়িত এবং নোংরা বসবাসের পরিবেশ এবং নিয়োগকারী কর্তৃক পাসপোর্ট ও ভ্রমণ নথিপত্র নিয়ে যাওয়া ইত্যাদি।  আইনের বিরুদ্ধে গিয়ে অনেক নিয়োগকারী অভিবাসী শ্রমিকদের পাসপোর্ট বাজেয়াপ্ত করে ফেলতো। শ্রমিকরা তাদের পাসপোর্ট ছাড়া  কাজ পরিবর্তন করতে বা বাড়িতে ফিরে যেতে পারতো না। যদিও পরবর্তীতে তাদের উপর এই অত্যাচারের পরিমান কিছুটা কমেছিল, কিন্তু বর্তমানে অবস্থার উন্নতি হয়েছে।  শ্রম ও সামাজ কল্যাণ মন্ত্রী আলী বিন আব্দুল্লাহ আল কাব্যি তার দেশে শ্রমিকদের কাজের সুস্থ পরিবেশ নিশ্চিত করার জন্য অনেক পদক্ষেপ গ্রহণ করেছে।
ধর্ম, গোত্র, বর্ণ, লিঙ্গ নির্বিশেষে সকলের জন্য সমান সুযোগ সুবিধা পাওয়ার অধিকারও অনেকে একটি অন্যতম শ্রমিক অধিকার হিসাবে  বিবেচনা করেন। কর্মস্থলে বৈষম্য সৃষ্টি করা অনেক দেশেই অবৈধ। কিন্তু লিঙ্গভেদে এবং দলভেদে মজুরির তারতম্য হওয়াটা সবচেয়ে বড় সমস্যা বলে মনে করা হয়।
কার্লোস দেল সেরো গ্রান্দে
কার্লোস দেল সেরো গ্রান্দে (Carlos del Cerro Grande; জন্ম: ১৩ মার্চ ১৯৭৬) হলেন একজন স্পেনীয় পেশাদার ফুটবল রেফারি। তিনি মাদ্রিদের সম্প্রদায়ের রেফারি কমিটির সদস্য। ২০১৩ সাল থেকে তিনি আন্তর্জাতিক রেফারি হিসেবে দায়িত্ব পালন করছেন; ২০১৩ সালের ২৬ই মে স্কটল্যান্ড অনূর্ধ্ব-১৯ এবং জর্জিয়ার অনূর্ধ্ব-১৯ দলের মধ্যকার আন্তর্জাতিক ম্যাচে দায়িত্ব পালন করার মাধ্যমে রেফারি হিসেবে অভিষেক করেছেন।
২০২১ সালের ১৫ই জুন, দেল সেরো প্রথমবারের মতো একটি বড় আন্তর্জাতিক প্রতিযোগিতার ফাইনালে রেফারির দায়িত্ব পালন করেছিলেন। তিনি ফ্রান্স ও জার্মানির মধ্যকার ২০২০ সালের ইউরো গ্রুপের ম্যাচটি পরিচালনা করেছিলেন। জার্মানির পেনাল্টি অঞ্চলে জার্মানির বিরুদ্ধে ফাউল না বলায় তিনি সমালোচনার মুখোমুখি হয়েছিলেন।